Mieśōnczek je jydynym stałym naturalnym satelitōm Ziymie. Je uōn piōntym co do wiylgości ksiynżycym we Słōnecznym Układzie. Strzednio ôdlygłość ôd postrzodka Ziymie do postrzodka Mieśōnczka je 384403 km, to je mynij wiyncyj tela, co trzidziestakrotność szyrzki Ziymie. Szyrzka Mieśōnczka je rōwno 3474 km, to je trocha wiyncyj ôd 1/4 szyrzki Ziymie. Ôznoczo to, iże ôbiyntość Mieśōnczka to 1/50 ôbiyntości ziymskij kugle. Grawitacyjne przispiyszyniy na jego placu je kole 6 razy słabsze. Mieśōnczek robi połny ôbiyg Ziymie we czasie 27,3 dnia, a ôkresowe zmiany we geōmetryji układu Ziymia-Mieśōnczek-Słōńce powodujōm wystympowaniy fazōw Mieśōnczka, co powtorzajōm sie we 29,5-dniowym cyklu.